stanford-oval/wikipedia huggingface dataset:
הקרב במישורים הקטאלונים
הקרב

כשלמד על הפלישה, מגיסטר מיליטום פלביוס אאטיוס החל בתנועה מהירה מאיטליה לכוון גאליה, בראש צבא של חיל עזר, ושכנע את הוויזיגותים ומלכם תיאודוריד הראשון להצטרף אליו. הצבא המשולב הגיע לסביבות אורליאן של ימינו במחצית חודש יוני.
ככל הנראה הגעת הרומים לעיר הנצורה התרחשה זמן קצר לאחר שההונים כבר הצליחו לפרוץ את ביצורי חומת העיר אך בטרם הכניסו לתוכה כוחות גדולים.
הכוחות נערכו לקרב משני צדדיו של רכס, כאשר ההונים מימינו והרומים ובעלי בריתם משמאלו. עם רדת החשכה, היו ההונים הראשונים לתקוף וניסו לכבוש את מרכז הרכס ולהשיג שליטה בשדה הקרב, אך המתקפה נכשלה והם הונסו בידי הרומים אשר גרמו לבלבול ומבוכה בשורות צבאו של אטילה. בשלב זה של הקרב נהרג המנהיג הוויזיגותי תיאודוריד מבלי שאנשיו חשו בכך. הכוח הרומי-ויזיגותי המשיך להתקדם במהירות תוך גרימת אבדות כבדות להונים ואילץ את אטילה להסתתר בקרב אנשיו ולמעשה להפקירם ללא מנהיג.
למחרת, עם עלות השחר, הבחינו הרומים והוויזיגותים במצבם הקשה של ההונים ובהתחשב ביתרונם המספרי בכוח אדם ובציוד פתחו במצור על המחנה ההוני.
באור היום גילו הוויזיגותים את גופת מלכם שנהרג בקרב הלילי וביקשו לפתוח במתקפה ישירה על ההונים הנצורים. פלביוס הרומי חשש שבמקרה של ניצחון, כצפוי, ידרשו לעצמם הוויזיגותים שטחים נוספים של הרומים ולכן שכנע את בנו של המלך לחזור לארצו ולתפוס את השלטון בטרם יעשו זאת אחיו.
אטילה שראה את הצבא הוויזיגותי הנסוג חשש ממלכודת שתמשוך את צבאו לקרב השמדה והעדיף להמשיך ולהתבצר במקומו למשך זמן קצר נוסף שלאחריו נסוג עם כוחותיו בחזרה.
המשמעות ההיסטורית של הקרב

יש היסטוריונים הרואים בו את אחד הקרבות החשובים ביותר של שלהי העת העתיקה באזור מערב אירופה. הטענות העיקריות שלהם מצביעות על העובדות הבאות:
אף על פי שהקרב לא הוכרע באופן ברור ומוחלט והעובדה כי כל הצדדים ספגו אבדות כבדות, הרי שהוא מנע בבירור את המשך התקדמותם וכיבושיהם של ההונים.
הייתה זו הפעם הראשונה בה נלחמו צבאות שהורכבו מבריתות של עמים שונים, ללא דומיננטיות של אחד מהם ותוך תיאום והסכמה ביניהם.
זהו הקרב הגדול הראשון מאז תקופת הקיסר קונסטנטינוס הראשון שבו נלחמו כוחות בעלי אמונה פגנית מול כוחות בעלי אמונה נוצרית.
היסטוריונים אחרים דווקא ממעיטים בחשיבותו ההיסטורית מן הטעמים הבאים:
אמנם היה מדובר בקרב גדול מבחינת מספר הלוחמים, אולם עדיין קטן יחסית להיקף הכוח הרומי הכולל.
ההפסד בקרב לא חיסל את אטילה וההונים והם המשיכו בהתקפות על רומי במקומות אחרים. בתוך כשנה הצבא ההוני חצה את האלפים, כבש את צפון איטליה, ונעצר רק בשערי רומא, לאחר פגישת שכנוע בין אטילה לאפיפיור לאו הראשון. ההונים כשבט לוחם ומאוחד נעלמו רק עם מותו של אטילה בשנת 453.
הניצחון לא גרם להתאוששות הכוח הרומי, והאימפריה המשיכה בתהליך היחלשותה.
לקריאה נוספת

זיו יופה, "הקרב בשדות הקאטאלאוניים: הניצחון האחרון של הרומאים", 2019.
Whately, Connor (2012). "Jordanes, the Battle of the Catalaunian Plains, and Constantinople". Dialogues d'Historie Ancienne (8)
Barnish, S. (1992). "Old Kaspars: Attila's Invasion of Gaul in the Literary Sources". Fifth Century Gaul: A Crisis of Identity
Schultheis, Evan (2019). The Battle of the Catalaunian Fields, AD 451: Flavius Aetius, Attila the Hun, and the Transformation of Gaul. Barnsley: Pen & Sword Books Ltd.  ISBN 978-1526745651.
MacDowall, Simon (2015). Catalaunian Fields AD 451, Rome's Last Great Battle. Oxford: Osprey Publishing Ltd
האימפריה הרומית והאימפריה ההונית בשנת 450
חבל שמפאן-ארדן . ככל הנראה מתייחס לאזור המישורים הקטאלונים
תנועת הכוחות ההונים והרומים בגאליה בשנת 451
בוז'נה גולדשיידרובה-לידרבאוכובה

בוז'נה גולדשיידרובה-לידרבאוחובה (בצ'כית: Božena Goldscheirová-Liederbauchová; ‏29 ביולי 1904 – 1972) הייתה צ'כית חסידת אומות עולם שהצילה יהודי בתקופת השואה.
פעילות בתקופת השואה להצלת יהודים

בוז'נה התגוררה ברוקיצאני (אנ'). היא הייתה אלמנתו של היהודי יוזף לידרבאוך, והייתה להם בת בשם פרנטישקה. יוזף, שנפטר ממחלה במאי 1940, עבד כרואה חשבון במפעל יחד עם מספר עובדים יהודים, ביניהם הוגו גולדשיידר (Hugo Goldscheider) והאחים יוזף ופרנטישק גוט (Josef & František Guth), אשר ניהלו את המפעל. בינואר 1942 גורש הוגו גולדשיידר, שהיה חבר במחתרת צ'כית של לוחמי חופש (ČSBS), לגטו טרזין. בוז'נה סיכנה את חייה כשנסעה פעמיים להפגש איתו שם. במרץ 1942 נשלח גולדשיידר למחנה הריכוז איזביצה שליד לובלין.
בשנים 1943–1945 בוז'נה, יחד עם בתה פרנטישקה, הסתירה את הוגו גולדשיידר לאחר שברח ממחנה הריכוז איזביצה. במהלך תקופה זו נאלצה בוז'נה לעבוד במספר עבודת על מנת לכסות את ההוצאות הכספיות, ולכן רוב הזמן נעדרה מהבית. עם הזמן הפך הוגו לחלק מהמשפחה ונתפס כדמות אב עבור בתה של בוז'נה. באחת הפעמים נעצר הוגו ונלקח על ידי הצבא הגרמני שעבר בפלזן כאשר בוז'נה לא הייתה בבית. כשהיא גילתה שהוגו נלקח, בוז'נה השאירה את בתה בבית של קרובי משפחתה ויצאה לחלץ אותו ממחנה הריכוז.
כתשעה חודשים לאחר מכן, ביוני 1943, בוז'נה נקראה לסניף הדואר המקומי לקבל שיחת טלפון. בשיחה נשמע קול גבר שביקש ממנה להגיע לתחנת הרכבת במיטו (Mýto) שבאזור פלזן בשעה 20:30. בוז'נה חשדה שמדובר במלכודת, ולכן חיכתה בתחנה כשהיא מתחבאת מאחורי עצים. במהלך המתנה זו, זיהתה קבצן יחף לבוש בסחבות, אשר התגלה מאוחר יותר כהוגו גולדשיידר, שהצליח להימלט מהגטו. הוא היה במצב בריאותי ירוד מאד, כשמשקלו 45 קילו בלבד. בוז'נה סידרה לו מקום מסתור בביתה ודאגה לו במשך 23 חודשים עד לשחרור האזור.
לאחר המלחמה

הוגו שרד את המלחמה, ולאחר השחרור עזב את דירתה של בוז'נה והשתלב בחיי הקהילה המקומית. הוא החל להשתתף בפגישות דיירים בכיכר העיר, וזכה לקבלת פנים חמה מהשכנים, אשר הופתעו מכך ששרד. זמן קצר לאחר השחרור, נישאו הוגו ובוז'נה, והוגו הפך לאב המאמץ של פרנטישקה.
הכרה והנצחה

ב-19 ביולי 2001 הוכרה בוז'נה גולדשיידרובה-לידרבאוחובה כחסידת אומות העולם על ידי יד ושם, ושמה נחקק על קיר הכבוד בגן חסידי אומות העולם.
הערות שוליים

1 2 3 4 5  Liederbauchová Božena, יד ושם - רשות הזיכרון לשואה ולגבורה
1 2 3  תיק מספר 9420 בארכיון יד ושם, עדותה של פרנטישקה הינדרקובה
לואיס הארט

לואיס פולוול הארט (באנגלית: Louis Folwell Hart;‏ 4 בינואר 1862 –  4 בדצמבר 1929) היה פוליטיקאי אמריקאי ממדינת וושינגטון, איש המפלגה הרפובליקנית, שכיהן כסגן מושל מדינתו השביעי בשנים 1913–1919, ולאחר מכן ועד 1925 כמושל וושינגטון התשיעי. הוא ארגן מחדש את המבנה המנהלי של המדינה באמצעות הפחתת מספר הסוכנויות הממשלתיות וכתוצאה מכך את ההוצאות שהיו כרוכות בכך.
ראשית חייו

לואיס הארט נולד בעיירה היי פוינט שבמיזורי. הוא למד משפטים במיזורי. ב-1881 נשא הארט לאישה את אלה ג'יימס, ולשניים נולדו שלושה בנים ושתי בנות.
כמי שנמשכו לחיי הסְפָר, עברו הארט ורעייתו בסוף שנות ה-80 לסנוהומיש שבטריטוריית וושינגטון, שם הוא עסק בעריכת דין. ב-1899 הם עברו לטקומה, שם הוא המשיך לעסוק בעריכת דין והיה סוכן ביטוח.
קריירה פוליטית

ב-1912, לאחר שזכה במועמדות המפלגה הרפובליקנית, נבחר הארט כסגן מושל מדינת וושינגטון השביעי, וב-1916 נבחר לתקופת כהונה שנייה. במהלך מלחמת העולם הראשונה שימש הארט כיושב הוועדה לערעורים על בחירה לשירות סלקטיבי בדרום-מערב וושינגטון. ב-1919, בעקבות התפטרותו מסיבות בריאות של מושל המדינה, ארנסט ליסטר, הושבע הארט כמושל וושינגטון התשיעי.
ב-1920 נבחר הארט כמושל בזכות עצמו. הוא תמך בהחלטות על מיזמי בניית כבישים בבית המחוקקים המדינתי ותמך בהקמת סיירת הכבישים המדינתית. בתקופתו החלו להיבנות מבני הקפיטול מדינת וושינגטון. הישגו הגדול ביותר היה הארגון מחדש של המבנה המנהלי של המדינה, והפחתת מספר סוכנויות הממשל מ-75 ל-10.
ב-1921 חתם הארט על חוק אדמות הזרים, שמנע ממהגרים לא-לבנים לרכוש, להחזיק בבעלותם, או לחכור קרקעות במדינה, והתיר החרמה ללא פיצויים של קרקעות שנרכשו לפני או לאחר העברת החוק. החוק כוון בעיקר כנגד מהגרים מאסיה.
לצידו של הארט לא כיהן סגן מושל עד למינויו של ויליאם קויל ב-1921.
שנותיו האחרונות

הארט לא התמודד לכהונה נוספת ב-1924 ופרש לטקומה, שם הוא שב לעסוק בעריכת דין, ושימש כנשיא אגודת הכבישים הטובים (אנ') של המדינה.
לואיס הארט נפטר בטקומה ב-4 בדצמבר 1929. הוא נטמן בבית הקברות של הבונים החופשיים בטאמווטר, וושינגטון.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1682.
הערות שוליים

↑  "Washington Governor Louis Hart signs stringent Alien Land Bill on Mar". www.historylink.org.
| --- | --- |
בקרת זהויות :  LCCN: no2018103993  VIAF: 3652153411877141700003   WorldCat (עם VIAF): 3652153411877141700003
פרסי הקולנוע של אקדמיית גולדן אייקונס 2014

| --- | --- |
 תאריך:  25 באוקטובר 2014
 מיקום:  יוסטון, טקסס
 מנחים:  ג'וליוס אגוו
 המועמדים והזוכים הבולטים
 הסרט הטוב ביותר:  Apaye
 סרט דרמה:  A Mile from Home
 סרט קומדיה/מוזיקלי:  30 Days in Atlanta
 הבמאי הטוב ביותר:  אריק אגהימיין – A Mile from Home בתפוצה האפריקאית: רוברט פיטרס – Faces of Love
 תסריט:  Last Three Digits
 →2013 2015←
 
טקס 2014 פרסי הקולנוע של אקדמיית גולדן אייקונס 2014 נערכו במרכז סטאפורד, ביוסטון שבטקסס, ב-25 באוקטובר 2014. מנחה האירוע היה הקומיקאי, ג'וליוס אגוו.
פרסים > הסרט הטוב ביותר

A Mile from Home
Iyore
Being Mrs Elliot
Apaye
Accident (2013 film)
Dining with a Long Spoon
פרסים > הדרמה הטובה ביותר

Murder at Prime Suites
Sisters at War
Black Silhouette
Knocking on Heaven's Door (2014 film)
Accident (2013 film)
Dark Side
A Mile from Home
פרסים > הסרט הטוב ביותר (ילידי)

Akan
Sekunola
Chetanna
30 Days in Atlanta
Sundiata
פרסים > הסרט הטוב ביותר (קומדיה)

Hustlers
30 Days in Atlanta
Visa Lottery
A Wish
Nkasi the Village Fighter
Airline Babes
פרסים > הזוג המוצלח ביותר על המסך

ריטה דומיניק וג'וזף בנג'מין – Iyore
איו מאקון ורמזי נואה – 30 Days in Atlanta
בלינדה אפה וקנאיו או. קנאיו – Apaye
קלריון צ'וקוורה ומרסי ג'ונסון – Hustlers
נדיה בוארי וג'ים איקייה – The Diary of Imogen Brown
אוצ'ה ג'ומבו ופיישנס אוזוקוור – After the Proposal
טופה טדלה וצ'יידוזי נזריבה – A Mile from Home
פרסים > השחקן הטוב ביותר

נונסו דיובי – Last Three Digits
ג'וזף בנג'מין – Iyore
בוב-מנואל אודוקוו – Dining with a Long spoon
Ramsey Nouah – 30 Days in Atlanta
קאלו איקאגוו – Accident (2013 film)
קנאיו או. קנאיו – Apaye
מג'יד מישל – Being Mrs Elliot
פרסים > השחקנית הטובה ביותר

נסה איקפה אטים – Purple Rose
ריטה דומיניק – Iyore
צ'יומה צ'וקווקה – Accident
אומוני אובולי – Being Mrs Elliot
ג'קי אפיה – Sisters at War
איני אדו – Nkasi the Village Fighter
קלריון צ'וקוורה – Apaye
פרסים > השחקן המבטיח ביותר

דניאל לויד – Stripped
פרינס מינגל – Diary of Imogen Brown
מקארתי נונוואנה – Chetanna
שון פאקווה – Lagos Cougars
טופה טדלה – A Mile from Home
בלוסום צ'וקווג'קוו – Knocking on Heaven's Door (2014 film)
אמור אקפניונג – Make a Move
פרסים > השחקנית המבטיחה ביותר

סילביה אודאוגו – Dark Side
סוניה אבראהים – Number One Fan
איווי אוקוג'איה – Black Silhouette
גרייס ג'ונסון – All that Glitters
אדסואה אטומי – Knocking on Heaven's Door
דיאנה יקיני – Lagos Cougars
קאפוי דנקו – Devil in a Dress
פרסים > שחקן המשנה הטוב ביותר

פמי ג'ייקובס – Dreamwalker
אוטי נוואצ'וקו – Don’t Cry for me
ואלה אדבאיו – Make a Move
פרדריק לנרד – Accident
איו מאקון – Being Mrs Elliot
אדי ווטסון – Sisters at War
אנתוני מונג'ארו – After the Proposal
פרסים > שחקנית המשנה הטובה ביותר

אברה אוקארו – Chetanna
בלינדה אפה – Apaye
סוזן פיטרס – Don’t Cry for Me
רוזלין נגיסה – Purple Rose
אוקאווה שזנאי – Sisters at War
אורו אקה – Dining with a Long Spoon
טאנה אדלאנה – Dream walker
פרסים > הביצוע הקומי הטוב ביותר

פיישנס אוזוקוור – After the Proposal
לפיישס בוסה – Being Mrs Elliot
איני אדו – Nkasi The Village Fighter
מרסי ג'ונסון – Hustlers
אניאולה בדמוס – Airline Babes
בישופ אומה – Visa Lottery
איו מאקון – 30 Days in Atlanta
פרסים > התסריט הטוב ביותר

Last Three Digits
30 Days in Atlanta
Accident (2013 film)
Black Silhouette
Dining with a Long Spoon
Make a Move
פרסים > הבימוי הטוב ביותר

אנאג'י כריס אננג – Murder at Prime Suites
טקו בנסון – Accident (2013 film)
פרנק ראג'ה אראסה – Iyore
אומוני אובולי – Being Mrs Elliot
דזמונד אליוט – Apaye
רוברט פיטרנס – 30 Days in Atlanta
אריק אגהימיין – A Mile from Home
פרסים > מפיק השנה

אריק אגהימיין – A Mile from Home
ג'ולייט אבראהים – Number One Fan
פרנק ראג'ה אראסה וקוואמה בואדו – Iyore
עבדול סלאם מומוני – Sisters at War
אמם איסונג – Apaye
אומוני אובולי וננאמדי אבולי – Being Mrs Elliot
איון מאקון וד"ר קולה – 30 Days in Atlanta
פרסים > העריכה הטובה ביותר

Being Mrs Elliot
Accident
Apaye
One Last Word
Murder at Prime Suites
A Mile from Home
פרסים > הצילום הטוב ביותר

Murder at Prime Suites
Iyore
30 Days in Atlanta
Dining with a Long Spoon
A Mile from Home
My African Wedding
Black Silhouette
פרסים > הסאונד הטוב ביותר

Make a Move
Knocking on Heaven's Door
Iyore
Accident
A Mile from Home
Number One Fan
Being Mrs Elliot
פרסים > התלבושות הטובות ביותר

Murder at Prime Suites
Stripped
Iyore
Apaye
Make a Move
Destiny Child
Lagos Cougars
פרסים > האיפור הטוב ביותר

A Mile from Home
Number One Fan
Iyore
Last Three Digits
Apaye
Murder at Prime Suites
One Last Word
פרסים > הוקרה מיוחדת

לין ויטפילד – 30 Days in Atlanta
פרסים > הסרט הטוב ביותר – התפוצות

Fall Guy
Captive
Faces of Love
Ekei
Brides War
פרסים > הבמאי הטוב ביותר – התפוצות

Ekei – אקים מקולי
Captive – ג'ון אוצ'ה
Fall Guy – עובד ג'ו
Faces of Love – רוברט פיטרס
A Message to Brian – איי. בי. סאלו
Punch Rolla – מאט לילארד
פרסים > השחקן הטוב ביותר – התפוצות

מוחמד בה – Fall Guy
אנו ויליאמס – A Message to Brian
רז אדוטי – Faces of Love
מוזס אפרט – Brides War
קיודה אקינבאיו – Punch Rolla
קן מונט – The Storm
פרסים > השחקנית הטובה ביותר – התפוצות

אדית פיקווה בומה – A Message to Brian
פולה אובסקי – Captive
לורין נואר – Captive
סיר לו – Faces of Love
סטפני מאא – Ekei
מליסה דיטרמנד – Brides War
בסי איקם – American Mama
פרסים > פרס הקהל לשחקן הטוב ביותר

אוטי נצ'וקוו
מג'יד מישל
כריס אטו
ג'וזף בנג'מין
ג'ון דומלו
אלכס אקובו
ימי בלאק
אדי ווטסון
פרסים > פרס הקהל לשחקנית הטובה ביותר

איבון נלסון
איני אדו
ג'קי אפיה
מרסי ג'ונסון
אוצ'ה ג'ומבו
נסה איקבה אטים
טונטו דיקה
איבון אוקורו
פרסים > הכרת הצטיינות מיוחדת

קפטן (ד"ר) הוסה ולס אוקונבו
הערות שוליים

↑  "List of Nominees for GIAMA 2014". nollywoodmindspace.com. נבדק ב-16 באוגוסט 2014. {{cite web}}:  (עזרה)
↑  "Jackie Appiah, John Dumelo, Yvonne Okoro, and more nominated for Golden Icons Academy Movie Awards". ameyawdebrah.com. אורכב מ-המקור ב-2018-10-18. נבדק ב-2018-10-17.
↑  "Funny Night! Julius Agwu to Headline GIAMA Awards 2014". pulse.ng.
↑  "Julius Agwu is Set to Host the 3rd Annual GIAMA Awards this October in Texas!". bellanaija.com.
↑  "GIAMA 2014 Full List Of Winners". pulse.ng.
ריקוד עם דרקונים

ערך זה עוסק בספר החמישי בסדרת "שיר של אש ושל קרח". אם התכוונתם לסדרת הטלוויזיה שנעשתה בעקבות הספר, ראו .
| --- | --- |

 מידע כללי
 מאת:  ג'ורג' ר. ר. מרטין
 שפת המקור:  אנגלית
 תורגם לשפות:  כן
 סוגה:  פנטזיה
 מקום התרחשות:  וסטרוז, אסוס 
 הוצאה
 הוצאה:  אופוס
 תאריך הוצאה:  ארצות הברית 2011  ישראל 2012
 מספר עמודים:  חלק ראשון "חלומות ואבק" - 607 חלק שני "לאחר המשתה" - 568
 הוצאה בעברית
 תרגום:  צפריר גרוסמן
 פרסים
 פרס לוקוס לנובלת פנטזיה (2012) 
 סדרה
 סדרת ספרים:  שיר של אש ושל קרח
 ספר קודם:  משתה לעורבים
 הספר הבא:  רוחות החורף
 קישורים חיצוניים
 הספרייה הלאומית:  001999255
 
ריקוד עם דרקונים (בשפת מקור: A Dance with Dragons) הוא הספר החמישי בסדרת שיר של אש ושל קרח מאת הסופר ג'ורג' ר. ר. מרטין, אשר יצא לאור ב-2011. המאורעות בריקוד עם דרקונים חופפים למאורעות בספר הקודם - משתה לעורבים, ובשלב מסוים ממשיכים אותם. זאת בשל החלטתו של הסופר לפצל את הטיוטה לספר הרביעי, לשני כרכים עם דמויות שונות שמתרחשים במקביל. השם "ריקוד עם דרקונים" היה אמור להינתן לספר השני בטרילוגיה המקורית שמרטין תכנן, בזמן שעבד עוד על הספר הראשון. בחלק מהמהדורות הראשונות של הספר הראשון, משחקי הכס, ניתן למצוא את השם "ריקוד עם דרקונים" כספר השני שעתיד לצאת. הספר היה השני בסדרה שהגיע לראש רשימת רבי המכר של הניו יורק טיימס עם צאתו לאור. כמו קודמיו, הספר חולק לשני חלקים: "חלומות ואבק", שמכיל 607 עמודים בתרגומו לעברית ו"לאחר המשתה", שמכיל 568 עמודים.
עלילה > על החומה ומעבר לה

ג'ון שלג נבחר ללורד המפקד ה-998 של משמר הלילה, אבל ג'אנוס סלינט מסרב להכיר בו. למרות שהעונש לבגידה מהסוג היא מוות, ג'ון מעניק לג'אנוס שלוש הזדמנויות למלא אחר הוראותיו, אבל ג'אנוס מתעלם משלוש האזהרות תוך התחצפות וזלזול, וג'ון עורף את ראשו, מה שמגבש את מעמדו כלורד המפקד.
ג'ון שולח את ואל, אחותה של דאלה (אשתו המתה של מאנס ריידר), להביא להפסקת אש עם טורמונד, המנהיג של הפראים השורדים, להם ג'ון מותיר להיכנס לווסטרוז למרות ההתנגדות, ומכריח אותם לחזק את החומה כנגד האחרים. טיכו נסטוריס, מייצג של בנק הברזל של בראאבוס, מגיע לחומה למצוא את סטאניס באראתיאון, אך מגיע לאחר שסטאניס צועד דרומה עם צבאו. הוא מגיע כדי לבשר שתמיכת בנק הברזל נתונה לסטאניס, שכן המלכה העוצרת הנוכחית של ווסטרוז, סרסיי, מסרבת לשלם את חובותיו של השלטון. ג'ון עצמו מנהל משא ומתן אודות הלוואה שבעזרתה יוכל משמר הלילה לשרוד את החורף ולא לגווע ברעב. מליסנדרה אומרת לג'ון באופן מגמתי שישנם אויבים מתוך המשמר עצמו. לאחר חזיונות חוזרים ונשנים של ילדה המגיעה לחומה רכובה על סוס גוסס, מליסנדרה מזייפת את מותו של מאנס ריידר ושולחת אותו דרומה להציל את אותה הילדה (המפורשת כאריה סטארק), בזמן שג'ון מנסה לשמור על הנייטרליות של המשמר לנוכח מלחמת האזרחים.
הילדה בסוף מתגלה כאליס קארסטארק, שנמלטה מביתה שבטירת מעוז קאר על מנת לבקש מג'ון שלג לסייע לה כנגד מזימותיו של דודה שנשבע אמונים לבולטונים.
ג'ון מקבל מכתב פרובוקטיבי שכביכול נכתב בידי ראמזי בולטון, בו הוא מספר שמחץ את צבאו של סטאניס, ודורש שג'ון ימסור את אשתו וילדתו של סטאניס ובני הערובה הפראים שלו, לצד משרתו של ראמזי - תיאון - ואשתו, "אריה" (למעשה ג'יין פול), ומאיים עליו כי ירצחו באכזריות במידה ולא ייענה לדרישות. כשג'ון מכריז שהוא ירכב דרומה לעבר הבולטונים עם כל מי שיתנדב מפקודיו על מנת "לעמת אותו (ראמזי) עם מילותיו", הנבואה של מליסנדרה מתגשמת וג'ון נדקר שוב ושוב על ידי חלק מחברי המשמר, תחת בוואן מארש, וגורלו לא ברור.
מעבר לחומה, בראן סטארק ממשיך בחיפושו אחרי העורב בעל שלוש העיניים, מה שמוביל אותו לילדי היער האחרונים ששרדו, המתיישבים הלא-אנושיים של ווסטרוז. במערת הילדים, הם פוגשים את העורב בעל שלוש העיניים, המכונה "החוזה-הירוק האחרון": חבר מושבע לשעבר של משמר הלילה, היושב על כס בקרקעית עץ סכך לאורך כל כך הרבה שנים, שהשורשים שלו התמזגו עם גופו. הוא הופיע בתור העורב בעל שלוש העיניים בחלומותיו של בראן על מנת לאמן אותו בראייה הירוקה. בעזרת השימוש ביכולת הזו, בראן רואה זיכרונות של אביו, אדארד סטארק ביער האלים בווינטרפל בעבר, ומתקשר עם תיאון גרייג'וי ביער האלים בהווה.
עלילה > מעבר לים הצר > בערים החופשיות

לאחר הריגת אביו, טיווין לאניסטר, טיריון מוברח לפנטוס על ידי ואריז, שם הוא מוגן על ידי איליריו מופאתיס, פרנס העיר. משם, טיריון יוצא דרומה על מנת למצוא את דאינריז טארגאריין ולהישבע לה אמונים. במסעו, מתגלה שוואריז ואיליריו החביאו נער כחול שיער העונה לשם אאיגון טארגאריין, המוצג כבנו של ראיגאר, ואת לורד הגריפין לשעבר (ג'ון קונינגטון), כשהאמונה הרווחת היא שהם מתו, וזאת במטרה להכתיר את אאיגון למלך ווסטרוז בבוא העת. לאורך השנים, הם חתמו על חוזה עם הפלוגה הזהובה, צבא השכירים המיומן והגדול ביותר בערים החופשיות. טיריון מייעץ לאאיגון שינחיל את כיבושיו לפני שיפנה לדאינריז, כדי שתכבד אותו. הוא אף משכנע את אאיגון לפתוח בפלישה מוקדמת לשבע הממלכות, ללא עזרתה של דאינריז ודרקוניה.
לאחר מסעו של טיריון עם אאיגון לאורך אסוס, טיריון נחטף על ידי ז'ורה מורמונט, שמתכנן למסור אותו לידיה של דאינריז, כסמל לפיוס. בדרכם למירין, הם פוגשים את הגמדה ששרדה את משחק ההיאבקות בחתונה הסגולה, (חתונתם של ג'ופרי ומרג'רי) ושמה "פרוטה". פרוטה, ז'ורה וטיריון נתקעים ונמכרים על ידי סוחרי עבדים לסוחר יונקאיי. במירין טיריון בורח בזמן הבלבול ההמוני הנוגע למגפה שהתפשטה ברחבי הצבא היונקאי, מצטרף לבנים השניים, פלוגת שכירי חרב בערים החופשיות, ומתכנן את תמיכתו בדאינריז. לורד קונינגטון חוצה את הים הצר בדרכו לווסטרוז. אנשיו נוחתים על החוף המזרחי וכובשים את קן הגריפין, טירתו העתיקה של בית קונינגטון. הוא חושף את כוונותיו, ומכריז על כוונתו לכבוש את קץ סופה.
בבראאבוס, אריה סטארק מאומנת בגילדת מתנקשים הידועה בשם חסרי-הפנים, כשהיא עצמה תחת ההשפעה של העיוורון הזמני שלה, מנסה להיאחז בחוש השמיעה שנותר לה. בזמן עיוורונה, היא מגלה את יכולותיה לחוש באופן טלפתי אובייקטים שנראים על ידי חתולים. לאחר הרעלת סוחר, היא נרפאת מעיוורונה ומתקבלת לגילדת המתנקשים כטירונית, על מנת להמשיך את אימוניה.
עלילה > מעבר לים הצר > מפרץ העבדים

במזרח, דאינריז טארגאריין כבשה את העיר מירין, אך מתקשה בשמירת השלום, בעודה מנסה למנוע תבוסה צבאית. מגפת הדיזנטריה שהתפשטה בקרב העיר (וכונתה "הסוסה החיוורת") מכבידה גם היא על שמירת השלום בקרב אזרחי מירין, וכך גם דרקוניה של דאינריז, אותם היא נאלצת לכלוא (מלבד דרוגון, שנמלט) מהחשש שימשיכו בשרפה והרג של אזרחים ובעלי חיים חפים מפשע, וזאת למרות עצתם של יועציה. דאינריז מתחתנת עם היזדאהר זו לוראק האציל, על אף מערכת היחסים המינית עם שכיר החרב דאאריו נאהריס, כאקט פוליטי שתפקידו להביא לסופה של שרשרת רציחות באחריותה של מחתרת בשם "בני ההרפיה", ולמנוע מתקפה מתוכננת על ידי יונקאי ווולאנטיס. למרות הפליטים נגועי-המגפה בחוץ, בורות הלחימה נפתחים מחדש קצת לאחר החתונה, לנוכח התעקשותו של היזדאהר, אך נקטעים על ידי דרוגון. 200 אנשים מתו כתוצאה מהמהומה, שהביאה לרמיסה של אנשים רבים, או כתוצאה מדרוגון עצמו, עליו דאינריז מטפסת על מנת להרגיע אותו, אלא שהוא עף משם למאורתו כשדאינריז על גבו. לאחר שמתברר שהיזדאהר היה מעורב בניסיון להרעיל את דאינריז, מפקד משמר המלך סר באריסטאן סלמי מורה על מעצרו, ומתכונן לקרב עם הצבאות שמחוץ למירין, שמורכבים מחיילים שהגיעו מערים רבות מאסוס. בינתיים, קוונטין מארטל, נסיך דורני, מנסה לרכוש את ליבה של דאינריז. לאחר שהוא נענה לשלילה, הוא מחליט לחטוף את אחד מהדרקונים שנותרו, אך נכווה אנושות ומת מפצעיו שלושה ימים לאחר מכן, בעוד ששני הדרקונים שוחררו לחופשי. דרוגון עף עם דאינריז על גבו לים הדות'ראקי, שם היא פוגשת בחאלאסר של חאל ז'אקו, מי ששימש כפרש-הדם של חאל דרוגו אך נטש והכריז על עצמו כחאל לאחר מות דרוגו. בינתיים, ויקטאריון גרייג'וי שט למירין כדי להציל את דאינריז על ידי תקיפת ברית סוחרי העבדים שצרה על מירין. תקוותו היא שכאות להכרת תודה, דאינריז תתחתן איתו, ובעזרת דרקוניה הוא יפיל את אחיו, המלך יורון.